پاکستاني رسنۍ د پښتون تحریک په اړه د خپرونو منع شوي؟
په پاکستان کې په تیرو څو اونیو کې د مختلفو ورځپاڼو او ټیلویژوني چینلونو سره کار کونکي خبریالان وایي چې د بیسارې سانسور سره مخ دي.
د پاکستان ځینې مشهورو خبریالانو ویلي دي چې د پښتون تحریک په اړه د تبصرو نه منع کړل شویدي. سانسورونه یا سنرشپ د پاکستاني خبریالانو لپاره کومه نوي خبره نده. د پاکستان په تاریخ کې د مختلفو پوځي واکمنانو د حکومت په وختونو کې د پاکستان خبریالان د یوې سختې پالیسۍ سره مخ شويدي. خو په وروستیو کې ځینیو خبریالانو په خپلو ټولنیزو رسنیو گیله کړیده چې د یو بیسارې سانسور سره مخ دي. د پاکستان یو مشهور خبریال بابر ستار په خپل ټویټر ولیکل چې رسنۍ د پښتون ژغورنې د تحریک په اړه د هر ډول تبصرې د خپرولو نه منع کړی شویدي. هغه په خپل ټویټ کې ولیکل، "رسنیو ته ویل شوي چې د پښتون تحریک نوم نه اخلي. جیو او جنگ دواړه لدی لپاره وتړل شول چې په حساسه موضوگانو رپورټونه نه خپروي. زما مقاله د پښتون تحریک او د ځبونکي حکومت ترمنځ د اړیکو په اړه ده." د پاکستان یوې بلې ورځپاڼې دي نیش د لیکوالې گل بخاري مقاله چې د پښتون تحریک په اړه یې لیکلي وه، هم خپره نکړه. هم دغه ډول د جنگ ورځپاڼې د خبریال وجاهت مسعود مقاله هم خپره نه کړه. په پاکستان کې د سیاسي چارو کارپوهان اکثر پوځي او استخباراتي مشران په گوته کوي. د سیاسي چارو کارپوه او لیکوال ډاکټر محمد تقي په خپل ټویټر د سانسورۍ تور د پوځ په مشر لگوي. هغه لیکي د نیویارک ټایمز یوه مقاله چې د پښتون تحریک په اړه یې لیکلي ده، هم د پاکستان د رسنیو سلوک یادوي، مقاله وایي چې د پیښور په غونډې کې د پنځلسو زرو پورې کسانو گډون وکړ خو د پاکستان مطبوعاتو بیخي د پامه وغورځوله. مقاله زیاتوي چې د پښتون تحریک غړي او پاکستاني رسنۍ د یو ډول فشار سره مخ دي. نه یواځې دا چې د پښتون تحریک په اړه رسنۍ د سخت فشار سره مخ دي، د دی علاوه تیره اونۍ د پاکستان د تر ټولو مشهور ټیلوژني چپنل جیو نیوز نشرات په ټول پاکستان کې بند شول. جیو د څو ورځو د بندیز نه وروسته بیرته نشرات پیل کړل خو دا معلومه نده چې د کوم ډول معاملې نه وروسته ورته اجازه ورکړل شوه چې خپرونې کولی شي. خبریال طلعت حسین چې د جیو سره کار کوي، د ادارو لخوا د رسنیو په گواښولو یې سخته اندیښنه څرگنده کړیده. خبریال وجاهت مسعود د امریکاغږ اردو څانگې ته وویل چې دا نه یواځې سانسوري ده خو د هغې نه هم زیات څه دي. د ٢٠١۴ کال نه راپدیخوا په مختلفو چینلونو سخت فشار موجود دی. خبریال مبشر زیدي وایي چې د تیرې یو لسیزې په مودې کې په لومړنې ځل د هغه مقاله نده خپره شوي. هغه لیکلي چې په بحثونو دا ډول بی هدفه بندیزونه مثبت اقدام ندی. خبریالان اندیښنه څرگندوي چې دا ډول فشار به سختې منفي پایلې ولري او د ٢٠١٨ د انتخاباتو په نتایجو هم اغیز کولی شي.